Cuneiform Tablet Kt 91/k 415 (AKT 8 270)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-a-šur ma-nu-kà-a-bi₄-a ù ì-lí-pì-ú-ṣur qí-bi-ma um-ma a-bu-ša-lim 1 ma-na KÙ.BABBAR ù 4.5 GÍN KÙ.GI ma-li-a-am ma-nu-kà-bi₄-a na-áš-a-ku-nu-tí a-ḫu ú-a a-tù-nu i-na ša-am-ší im-ma ma-nu-kà-bi₄-a e-ra-ba-ni pí-ri-kà-ni ša-ma-nim-ma iš-tí pá-nim-ma šé-bi-lá-nim a-na šu-a-šur qí-bi-ma ší-im KÙ.GI me-eḫ-ra-tim i-dí-ma pí-ri-kà-ni ša-ma-nim a-ta i-na ší-im KÙ.GI KÙ.BABBAR-áp-kà le-qé gi₄-mì-lam i-ṣé-ri-a šu-ku-un ù a-na-ku ga-ma-al-kà a-le-e šu-ma am-tum <gap>-e-ma té-ri-iš-kà dí-ši-ma ù té-er-ta-kà li-li-kà-ma KÙ.BABBAR lu-šé-bi₄-lá-kum